Primarul comunei Pâncești, Vișinel Grădinaru, a anunțat astăzi că un alt proiect important pentru dezvoltarea localității se apropie de finalizare, cu publicarea anunțului pentru executarea lucrărilor.
Este vorba despre obiectivul de investiții intitulat "Construirea Locuințelor de Serviciu pentru Specialiștii din Sănătate și Învățământ în Comuna Pâncești, Județul Bacău".
Acest proiect, evaluat la aproximativ 2.600.000 de lei, vine în sprijinul cadrelor medicale și didactice din comunitate, oferindu-le condiții optime de cazare și facilități adecvate pentru a-și desfășura activitatea în cele mai bune condiții posibile.
Finanțat prin Planul Național de Redresare și Reziliență (PNRR), acest proiect marchează un pas important în îmbunătățirea infrastructurii și a calității vieții în comuna Pâncești.
Primarul Visinel Grădinaru a subliniat importanța acestui proiect pentru comunitatea locală și a mulțumit pentru sprijinul, încrederea și răbdarea manifestate în realizarea acestui demers vital pentru locuitorii comunei Pâncești.